CELEX: 32009D0162
Language: el
Date: 2009-02-26 00:00:00
Title: 2009/162/ΕΚ: Απόφαση της Επιτροπής, της 26ης Φεβρουαρίου 2009 , για τροποποίηση της απόφασης 2005/51/ΕΚ όσον αφορά στην περίοδο κατά τη διάρκεια της οποίας μπορεί να εισαχθεί στην Κοινότητα χώμα μολυσμένο από παρασιτοκτόνα ή από ανθεκτικούς οργανικούς ρύπους προς απομόλυνση [κοινοποιηθείσα υπό τον αριθμό Ε(2009) 1174]

27.2.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 55/40
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 26ης Φεβρουαρίου 2009
   για τροποποίηση της απόφασης 2005/51/ΕΚ όσον αφορά στην περίοδο κατά τη διάρκεια της οποίας μπορεί να εισαχθεί στην Κοινότητα χώμα μολυσμένο από παρασιτοκτόνα ή από ανθεκτικούς οργανικούς ρύπους προς απομόλυνση
   [κοινοποιηθείσα υπό τον αριθμό Ε(2009) 1174]
   (2009/162/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1,
   Εκτιμώντας τα ακόλουθα:
   
               (1)
            
            
               Κατά παρέκκλιση της οδηγίας 2000/29/ΕΚ, η απόφαση 2005/51/ΕΚ της Επιτροπής, της 21ης Ιανουαρίου 2005, που εξουσιοδοτεί προσωρινά τα κράτη μέλη να προβλέψουν παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου σχετικά με την εισαγωγή χώματος μολυσμένου από παρασιτοκτόνα ή από ανθεκτικούς οργανικούς ρύπους προς απομόλυνση (2) δίνει το δικαίωμα, για μια περιορισμένη περίοδο, στα κράτη μέλη που συμμετέχουν στο πρόγραμμα της Οργάνωσης των Ηνωμένων Εθνών για τη Διατροφή και τη Γεωργία (FAO) σχετικά με την πρόληψη και διάθεση παλαιών και άχρηστων παρασιτοκτόνων να επιτρέπουν την εισαγωγή χώματος μολυσμένου από τέτοια παρασιτοκτόνα στην Κοινότητα για να υποβληθεί σε επεξεργασία σε ειδικούς αποτεφρωτήρες επικίνδυνων αποβλήτων.
            
         
               (2)
            
            
               Δεδομένου ότι η εφαρμογή του εν λόγω προγράμματος έχει καθυστερήσει, η περίοδος κατά τη διάρκεια της οποίας μπορεί να εισαχθεί μολυσμένο χώμα βάσει της άδειας που χορηγείται με την απόφαση 2005/51/ΕΚ πρέπει να επεκταθεί.
            
         
               (3)
            
            
               Ως εκ τούτου, η απόφαση 2005/51/ΕΚ πρέπει να τροποποιηθεί ανάλογα.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στη δεύτερη παράγραφο του άρθρου 1 της απόφασης 2005/51/ΕΚ οι λέξεις «28 Φεβρουαρίου 2009» αντικαθίστανται από τις λέξεις «29ης Φεβρουαρίου 2012».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Φεβρουαρίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 21 της 25.1.2005, σ. 21.